** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 169**

(protokols Nr. 9, 7. p.)

**Par nekustamā īpašuma “Ezeriņi”, Mētrienas pagasts, Madonas novads nodošanu atsavināšanai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ. Nr. 2.1.3.6/25/1240) ar lūgumu atļaut izpirkt zemi Mētrienas pagastā ar kadastra Nr. 7076 009 0084.

Nekustamais īpašums “Ezeriņi”, Mētrienas pagasts, Madonas novads, kadastra Nr. 7076 009 0084 1,12 ha platībā piekrīt Madonas novada pašvaldībai, pamatojoties uz Mētrienas pagasta padomes 24.09.2008. lēmumu Nr. 10.2 (protokols Nr. 9).

Zemesgabalam nav veikta kadastrālā uzmērīšana un īpašuma tiesības uz pašvaldības vārda zemesgrāmatā nav nostiprinātas.

Uz zemes vienības atrodas [..] piederošs būves īpašums ar kadastra numuru 7076 509 0003 ar adresi “Ezeriņi”, Mētrienas pagasts, Madonas novads, kas ir nostiprināts Mētrienas pagasta zemesgrāmatā ar folija Nr. 100000947257.

Pašvaldībai nav nepieciešams saglabāt nekustamo īpašumu pašvaldības funkciju veikšanai.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar likuma “Pašvaldību likums” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Saskaņā ar Publiskas personas mantas atsavināšanas likuma 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 4. panta ceturtās daļas 3. punktu *Atsevišķos gadījumos publiskas personas nekustamā īpašuma atsavināšanu var ierosināt*  *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve),*  5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, 37. panta pirmās daļas 4. punktu *nekustamo īpašumu iegūst šā likuma* [*4. panta*](https://likumi.lv/ta/id/68490#p4) *ceturtajā daļā minētā persona. Šajā gadījumā pārdošanas cena ir vienāda ar nosacīto cenu (*[*8. pants*](https://likumi.lv/ta/id/68490#p8)*).*

Pamatojoties uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 4. panta ceturtās daļas 3. p., 5. panta pirmo daļu un 37. panta pirmās daļas 4. punktu, ņemot vērā 17.09.2025. Attīstības komitejas atzinumu, **atklāti balsojot: PAR – 19** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Piekrist nodot atsavināšanai nekustamo īpašumu “Ezeriņi”, Mētrienas pagasts, Madonas novads ar kadastra Nr. 7076 009 0084 1,12 ha platībā, pārdodot to par nosacīto cenu [..].
2. Nekustamā īpašuma pārvaldības un teritorijas plānošanas nodaļai nostiprināt atsavināmo īpašumu Zemesgrāmatā uz Madonas novada pašvaldības vārda, organizēt nekustamā īpašuma novērtēšanu un virzīt jautājumu uz kārtējo Attīstības komitejas sēdi par īpašuma atsavināšanu un nosacītās cenas apstiprināšanu.

Domes priekšsēdētājs A. Lungevičs

*Čačka 28080793*